Έντι Ιρβάιν

Ο Έντι Ιρβάιν (), (10 Νοεμβρίου 1965) είναι Βρετανός παλαίμαχος οδηγός αγώνων από τη Βόρεια Ιρλανδία.

 Βιογραφία 
 Πρώτα χρόνια 
Γεννήθηκε στο Νιουτάουναρντς της Βόρειας Ιρλανδίας και γονείς του ήταν ο Έντμουντ Ιρβάιν ο πρεσβύτερος και η Κάθλιν. Μεγάλωσε στο χωριό Κόνλιγκ το οποίο βρίσκεται κοντά στο Νιουτάουναρντς. Μορφώθηκε στο Ρίτζεντ Χάους Γκράμαρ Σκουλ του Νιουτάουναρντς. Δοκίμασε για 1η φορά να οδηγήσει αγωνιστικό αυτοκίνητο το 1983 στο Σίλβερστοουν του Ηνωμένου Βασιλείου όπου η οικογένειά του είχε πάει να περάσει τις διακοπές της και περίμενε το Βρετανικό Γκραν Πρι. Ο Ιρβάιν έχει και μια μεγαλύτερη αδερφή, τη Σόνια η οποία ήταν η φυσιοθεραπεύτριά του απ' το 1999. 

 Καριέρα στην Φόρμουλα 1 
Η καριέρα του Ιρβάιν στη Φόρμουλα 1 ξεκίνησε το 1993 και ολοκληρώθηκε το 2002. Συνολικά πήρε μέρος σε 148 Γκραν Πρι απ τα οποία εκκίνησε στα 147. Το 1ο απ αυτά ήταν το Ιαπωνικό Γκραν Πρι του 1993 και το τελευταίο το ίδιο Γκραν Πρι του 2002. Μετά το τέλος του Ιαπωνικού Γκραν Πρι του 1993 ο Βραζιλιάνος οδηγός της Μακλάρεν Άιρτον Σένα εισέβαλε στο γκαράζ της Jordan Grand Prix,Με την ομάδα αυτή έκανε ο Ιρβάιν το ντεμπούτο του στη Φόρμουλα 1. πλησίασε τον Ιρβάιν και χειροδίκησε εναντίον του. Ο λόγος για τον οποίο έγινε το επεισόδιο αυτό ήταν πως γύρω στο μέσω του αγώνα, ο Σένα προσπέρασε τον Ιρβάιν όμως μερικά δευτερόλεπτα αργότερα ο 2ος προσπέρασε εκ νέου τον 1ο και αυτό το πράγμα έκανε το Σένα έξω φρενών. Τα αποτελέσματα τα οποία σημείωσε ο Ιρβάιν κατά την καριέρα του στη Φόρμουλα 1 ήταν τα ακόλουθα:

 4 νίκες,Και τις 4 αυτές νίκες του ο Ιρβάιν τις πέτυχε εντός του 1999 όταν οδηγούσε για λογαριασμό της Ferrari, την 1η στο Αυστραλιανό και την τελευταία στο Μαλαισιανό Γκραν Πρι.
 26 φορές βρέθηκε στο Βάθρο των Νικητών
 Πέτυχε 191 βαθμούς 
 Σημείωσε έναν ταχύτερο γύρο.

Παραπομπές

Εξωτερικοί σύνδεσμοι


Κατηγορία:Βρετανοί οδηγοί Φόρμουλα 1